Graven til kong Wanggon.
**Kaesong** (*Kaesŏng si*) er en by i provinsen Nord-Hwanghae i Nord-Korea.

Kaesong er landets femte største by og er tidligere hovedstad i det koreanske riket under Goryeo. Byen ligger nær Kaesong industriregion og deler av byen ble fradelt til industriregionen i 2002. Industriregionen er et samarbeid med sørkoreanske myndigheter og bedrifter derfra har etablert seg med produksjon i en egen industripark i regionen. Deler av arbeidskraften som benyttes kommer fra byen Kaesong.

I Kaesong finnes blant annet rester etter Manwoldaepalasset. Da Yi Songgye styrtet Kongedømmet Goryeo i 1392 og etablerte Kongedømmet Joseon, flyttet han samtidig hovedstaden fra Kaesong til Hanyang. Kaesong forble en del av provinsen Gyeonggi inntil Koreakrigen (1950–1953). I 1951 kom byen under kontroll av Nord-Korea og området rundt byen ble reorganisert til «Kaesongregionen» (*Kaesŏng Chigu;* 개성 지구; 開城 地區). I 1955 ble byen en direktestyrt by (*Kaesŏng Chikhalsi;* 개성 직할시; 開城 直轄市). I 2002 ble Kaesong industriregion fradelt byen. I 2003 ble den øvrige delen av byen lagt til regionen Nord-Hwanghae.

Byen ligger nær den demilitariserte sonen som deler de to koreanske statene. Fra slutten av den andre verdenskrig og fram til Koreakrigens slutt lå Kaesong sør for den 38. breddegrad som var den første delelinjen mellom de to koreanske statene etter andre verdenskrig. Avhengig av hvordan en ser på det er Kaesong den eneste byen av en viss størrelse som fremdeles er okkupert eller frigjort av Nord-Korea.

Mens byen var tidlig hovedstad i Korea, ble byen gitt navnet *Songdo*. Byen er senter for landets ginsensproduksjon og er et sentrum for landets lettindustri.

Av utdanningsinstitusjoner finner en Koryo Songgyungwan-universitetet, Kommunist-universitetet og en kunstskole i byen. Kaesong historiske museum har en rekke gjenstander og relikvier fra koreansk historie, inkludert Chomsongdae, Manwolpavilliongen, Kaesong Namporten, Anhwatempelet, graven til kong Wanggon og kong Kongmin.

Administrativ inndeling
-----------------------

Byen er delt inn i 27 dong (nabolag) og 2 ri (landsby).

Referanser
----------

1. ↑  Korean Central Bureau of Statistics: 2008 Population Census Arkivert 31. mars 2010 hos Wayback Machine. (Folketelling 2008, publisert i 2009)

Eksterne lenker
---------------

* (en) Kart over Hwanghae-provinsene
* (ko) Detaljert kart
* (ko) North Korean Human Geography
* (en) North Korea Uncovered Arkivert 22. desember 2008 hos Wayback Machine. (North Korea Google Earth)
* (ty) Tysk nettsted med informasjon om Kaesong
* (en) BBC News: «North Korea opens hidden city to tourists»

| * v
* d
* r
Nord-Hwanghae |
| --- |
| Hovedstad | Sariwŏn |  |
| Byer | Kaesŏng **·** Songrim |
| Fylker | Changp'ung **·** Chunghwa  **·** Hwangju **·** Kaep'ung **·** Kangnam **·** Koksan **·** Kŭmch'ŏn **·** Pongsan **·** P'yŏngsan **·** Rinsan **·** Sangwŏn **·** Sin'gye **·** Sinp'yŏng **·** Sŏhŭng **·** Suan **·** T'osan **·** Ŭnp'a **·** Yŏnsan **·** Yŏntan |

| * v
* d
* r
Nord-Koreas flagg Nord-Koreas byer |
| --- |
| Direktestyrt | P'yŏngyang **·** Rasŏn |
| Provinshovedsteder | Chongjin **·** Haeju **·** Hamhung **·** Hyesan **·** Kanggye **·** Sariwon **·** Sinuiju **·** Wonsan |
| Byer(tillegg til ovennevnte) | Anju **·** Chongju **·** Hoeryong **·** Hŭich'ŏn **·** Kaechon **·** Kaesong **·** Kimchaek **·** Kusong **·** Manp'o **·** Munchon **·** Nampo **·** Pyongsong **·** Sinpo **·** Songrim **·** Sunchon **·** Tanchon **·** Tokchon |
| Kategori:Byer i Nord-Korea |

Portal: Korea

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** NDL **·** NKC **·** GeoNames **·** MusicBrainz
 |